Els estudiants de l'Institut Clara Campoamor, els més emprenedors d'Alaquàs
04/02/2011

# Els estudiants de l'Institut Clara Campoamor, els més emprenedors d'Alaquàs

*   04/02/2011
*   [Imprimir](#)
*   Compartir
*    https://www.alaquas.org/documento.asp?id\_do=12513

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12513%2F0&title=Ajuntament%20d%27Alaqu%C3%A0s.%20Premsa.Els%20estudiants%20de%20l%27Institut%20Clara%20Campoamor%2C%20els%20m%C3%A9s%20emprenedors%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12513/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12513/04022011img_5611_Form_4.jpg)](https://www.alaquas.org/ficheros/documentos/2011/2/12513/04022011img_5611_Form_10.jpg "<a href='https://www.alaquas.org/ficheros/documentos/2011/2/12513/04022011img_5611_Form_10.jpg' target=_blank><i class='fa fa-external-link' aria-hidden='true'></i>.Els estudiants de l'Institut Clara Campoamor, els més emprenedors d'Alaquàs</a>")

Un grup d'alumnes crea la nova empresa Personas de Confianza com a pràctica d'un nou projecte educatiu impartit al centre. L'alcaldessa d'Alaquàs ha acordat cedir-los un espai al mercat municipal perquè venguen els seus productes

Alaquàs compta amb una nova empresa: Personas de Confianza. Es tracta d'una cooperativa de recent creació formada per 14 alumnes de quart d'ESO de l'Institut Clara Campoamor d'Alaquàs que forma part d'un projecte educatiu posat en marxa a l'Institut per fomentar la iniciativa empresarial entre els joves. El projecte està emmarcat dins del projecte Empresa Jove Europea (EJE) sota la coordinació de l'Associació de Joves Empresaris de València (AJEV).

Per tal de promocionar aquesta empresa que es dedicarà a la compra venda de productes manufacturats, els joves ocuparan un espai al mercat municipal d'Alaquàs. Així ho van acordar el dijous 3 de febrer amb l'alcaldessa d'Alaquàs, Elvira García Campos, que els va rebre al seu despatx per felicitar-los per aquesta iniciativa pionera. A continuació, la primera edil va acompanyar els alumnes al mercat municipal, on junt amb la presidenta de l'Associació de Venedors, Isabel Mesa, van decidir el lloc assignat per a aquest projecte.

Personas de Confianza (PDC) és un projecte escolar sense ànim de lucre que es dedicarà a la venda de productes realitzats pels mateixos alumnes així com a la venda productes cultivats a l'hort escolar de l'Institut. Els beneficis aniran destinats a un projecte de solidaritat.

Aquest projecte educatiu té com a objectiu fer comprendre a l'alumnat el concepte d'empresa i així com valorar el paper de la persona emprenedora com a agent creador de riquesa i motor econòmic. Ajudats també per l'Agència de Desenvolupament Local d'Alaquàs i pel departament de creació d'empreses de l'Ajuntament d'Alaquàs, els joves han pogut conèixer de primera mà els requisits necessaris per a la creació d'una empresa així com la forma de gestionar-la.